အာဇာနည် စန်းစန်း

အာဇာနည် စန်းစန်း (၁၉၄၉ - ၂၀၂၁ စက်တင်ဘာ ၁၃) သည် မြန်မာနိုင်ငံသား ဆပ်ကပ်ပညာရှင် ဖြစ်သည်။ 

 ငယ်ဘဝ 
၁၉၄၉ ခုတွင် ဧရာဝတီတိုင်း၊ လေးမျက်နှာမြို့နယ်၊ ကျွန်းတဲရွာ၌ မွေးသည်။ ဖခင်မှာ ဆပ်ကပ်ပညာရှင် ရုရှားပြန် ဦးမောင်မောင် ဖြစ်၏။ "ဘိတ်ခေါ်ပါသည် လေးမျက်နှာကမ်းသာယာဆီ ". တိုင်းဧရာ. 2018-03-04. အမည်ရင်းမှာ စန်းစန်း ဟူ၏။

 သက်မွေးဝမ်းကျောင်း 
၁၉၅၇ ခုတွင် သမီးဖြစ်သူကို အစွဲပြုကာ အာဇာနည်စန်းစန်း ဆပ်ကပ်အဖွဲ့ဟူ၍ ဦးမောင်မောင်က ဖွဲ့သည်။ "အာဇာနည်စန်းစန်းဆပ်ကပ် နှစ် ၆၀ ပြည့်အဖြစ် အမျိုးသားဇာတ်ရုံတွင် ဖျော်ဖြေမည်". Irrawaddy. 2017-03-26. ယင်းအဖွဲ့တွင်ပင် စန်းစန်းက ပါ၏။ ၁၉၆၀ နှစ်များတွင် နိုင်ငံရေးမှုဖြင့် ထောင်ကျဖူးသော်လည်း ထောင်မှလွတ်သည်နောက် မဆလအစိုးရသွန်သင်မှုကြောင့် နိုင်ငံရေးကင်းရှင်းသူ ဖြစ်လာသည်။ ဖိုးကျော့. "အင်းစိန်ထောင်ထဲက မှိုင်းရာပြည့်". လမင်းတာရာ. 2014-08-23.

ရွှေမြင့်မိုရ်ရုပ်ရှင်မှ ရိုက်သည့် ပစ်မှတ် ဇာတ်ကားတွင် ဖခင်နှင့်အတူ ပါဝင်ဖူးသည်။

၂၀၁၄ ခု၌ မုံရွာနယ်၊ အလုံမြို့တွင် ဆပ်ကပ်ပြစဉ် စင်ပြိုသည့်အတွက် မျောက် ဖိုးပိန် သေပြီး စင်ပေါ်တွင် ကြီးကြပ်နေသော စန်းစန်းလည်း ဒဏ်ရာရ၏။ "အာဇာနည်စန်းစန်းဆပ်ကပ်အဖွဲ့ မုံရွာအလုံမှာ ဇာတ်စင်ပြိုကျ၊ ၁၇ ဦး ဒဏ်ရာရပြီး မျောက်လိမ္မာလေးဖိုးပိန် သေဆုံး". Vol.2, No.45. 7 Day News.

၂၀၁၇ ခု၊ ဩဂုတ်လ ၁၀ ရက်တွင် မြန်မာ့သဘင်ပညာရှင်များအစည်းအရုံးက မြန်မာနိုင်ငံဆပ်ကပ်/မျက်လှည့်ပညာရပ်များထိန်းသိမ်းမြှင့်တင်ပြန့်ပွားရေးကော်မတီဟူ၍ ဖွဲ့စည်းသည့်အခါ နာယကအဖြစ် ပါဝင်ရ၏။ လင်းအက္ခရာ. "ဆပ်ကပ်နှင့်မျက်လှည့်ပညာကော်မတီဖွဲ့". ပေါ်ပြူလာ. 2017.08.03.

 ဘဝနိဂုံး 
၂၀၂၁ ခု၊ စက်တင်ဘာလ၊ ၁၃ ရက်တွင် လေးမျက်နှာမြို့၌ လွန်သည်။ "မြန်မာ့ဆပ်ကပ် ပညာရှင် အာဇာနည်စန်းစန်း ကွယ်လွန်". ပေါ်ပြူလာ. 2021-09-13.

 ကိုးကား